Марат Әхмәтов: “Татар теле миңа нәрсә бирә дигән тар фикер белән яшәү кешенең күңелен ярлыландыра”

	Танылу өчен күп кирәкми, татар теленнән сынау бирү дә җитә. Республикада татар теленнән бердәм республика имтиханын тапшырган бердәнбер укучы Әдилә Шәйхетдиновага, аны сынауга әзерләгән Энҗе Әсәдуллинага Татарстан Дәүләт Советында Рәхмәт Хаты тапшырдылар. Балтач районындагы Норма мәктәбенең даны бүген тагын бер баскычка артты.	 Татарстан Республикасы Президенты каршындагы Татар телен һәм Татарстан Республикасында яшәүче халыклар вәкилләренең туган телләрен саклау, үстерү мәсьәләләре комиссиясе рәисе Марат Әхмәтов, республика мәгариф һәм фән министры Илсур Һадиуллин Әдилә һәм аңың остазы Энҗе Васыйл кызы белән очрашты. –Татар теленнән читләшкән яки икеләнү хисләре белән яшәгән кешеләргә сез үрнәк булып торасыз. Куркырга кирәк түгел. Әдилә конкурсларда катнашкан һәм җиңгән. Аны тәрбияләүче – беренче чиратта, гаиләсе. Янәшәсендә укытучысы бар. Остаз телгә мәхәббәт тәрбияләмәсә, бер нишләп тә булмый, –диде Илсур Һадиуллин, чараның геройларына рәхмәтен белдереп.  
	---	
Татар телен һәм ТР яшәүче халыклар вәкилләренеңтуган телләрен саклау, үстерү мәсьәләләре комиссиясе

	№ --- | 16.07.2022	


